stanford-oval/wikipedia huggingface dataset:
לוריס עפארה
קידום ספורט נשי

משנת 2001 מאמנת עפארה בכפר מזרעה שלוש קבוצות קראטה, בהן יש רוב של נערות. היא שגרירה בפרויקט אתנה (איגוד לקידום נשים בספורט) בענף הקראטה ומשמשת כאחראית על איתור נערות בענף זה והכנתן לרמה התחרותית.
בשנת 2010 סיימה עפארה את הקריירה התחרותית שלה, ומאז היא שותפה בקידום ספורטאיות נוספות בענף.
הערות שוליים

↑  The European Karate Federation - EKF, התאחדות הקראטה האירופית (באנגלית)
↑  תוצאות רשמיות של אליפות אירופה בקראטה, סטוונגר 2006
↑  תוצאות קראטה מהמכביה, 2009
↑  משחקי אס"א
ליגת העל הטנזנית

| --- | --- |
 שם מלא:  הפרימייר ליג הטנזני
 תחום:  כדורגל
 ארגון:  התאחדות הכדורגל של טנזניה 
 מדינות:  טנזניה טנזניה
 קונפדרציה:  CAF
 קבוצות:  16
 תקופת הפעילות:  1965–הווה (כ־59 שנים)
 אלופה נוכחית:  סימבה (2020/2021) 
 מירב הזכיות:  יונג אפריקנס (22 זכיות)
 מפעל מקביל:  גביע פדרציית הספורט עזאם
 www.tff.or.tz
 
ליגת העל הטנזנית (בסוואהילי: Ligi Kuu Tanzania Bara), היא ליגת הכדורגל הבכירה בטנזניה, ומשתתפות בה נכון לעונת 2021/2022, 16 קבוצות.
הליגה הוקמה רשמית בשנת 1965, והאלופה בעונה הראשונה הייתה סנדרלנד.
הליגה כיום מנוהלת על ידי פדרציית הכדורגל הטנזנית אשר כפופה לקונפדרציית הכדורגל של אפריקה (CAF).
נכון לעונת 2021/2022, בליגה 16 קבוצות, אשר משחקות 2 סיבובי משחק אחת נגד השנייה. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, מחזיקת הגביע וסגנית האלופה מעפילות לגביע הקונפדרציה האפריקאי, בעוד 3 הקבוצות במקומות האחרונים בליגה יורדות לליגת המשנה הטנזנית.
קבוצת יונג אפריקנס היא הקבוצה המצליחה ביותר בטנזניה, עם 22 זכיות באליפות הליגה (מאז 1965). שנייה בדירוג היא סימבה עם 21 אליפויות, ושניהן שולטות בכדורגל הטנזני ומקורן מחלקים שונים בעיר הגדולה ביותר בטנזניה, דאר א-סלאם.
הזוכות באליפות הליגה

קבוצה המסומנת בכתב מודגש זכתה בגביע פדרציית הספורט עזאם באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | יונג אפריקנס | 22 | 1968, 1969, 1970, 1971, 1972, 1974, 1981, 1983, 1987, 1991, 1996, 1997, 2000, 2005, 2006, 2007/2008, 2008/2009, 2010/2011, 2012/2013, 2014/2015, 2015/2016, 2016/2017 |
| 2 | סנדרלנד/סימבה | 21 | 1965, 1966, 1973, 1976, 1977, 1978, 1979, 1980, 1993, 1994, 1995, 2001, 2002, 2004, 2007, 2009/2010, 2011/2012, 2017/2018, 2018/2019, 2019/2020, 2020/2021 |
| 3 | מאג'י מאג'י | 3 | 1985, 1986, 1998 |
| 4 | מאלינדי | 2 | 1989, 1992 |
| 5 | פריסונס | 1 | 1999 |
| 6 | פאן אפריקן | 1 | 1982 |
| 7 | עזאם | 1 | 2013/2014 |
| 8 | קוסמופוליטנס | 1 | 1967 |
| 9 | מסטו ספורטס | 1 | 1975 |
| 10 | קואסטל יוניון | 1 | 1988 |
| 11 | פאמבה | 1 | 1990 |
| 12 | קיקוסי מעאלום | 1 | 1984 |
כמו בריו

| --- | --- |

 סינגל בביצוע אגם בוחבוט
 יצא לאור:  10 בנובמבר 2015
 סוגה:  לטיני • ברזילאי • ים-תיכוני
 שפה:  עברית
 אורך:  3:17
 כתיבה:  אבי אוחיון
 לחן:  אבי אוחיון
 הפקה:  תמיר צור
כמו בריו הוא סינגל של הזמרת הישראלית אגם בוחבוט, אשר יצא לאור ב-10 בנובמבר 2015.
רקע

את השיר, שיצא לאור לאחר זכייתה של בוחבוט בעונה השנייה של התוכנית בית ספר למוסיקה, כתב והלחין אבי אוחיון, והפיק מוזיקלית תמיר צור. הקליפ צולם בתיכון דרכא רמון ע"ש אילן ואסף רמון השוכן בגדרה. אוחיון סיפר על הרקע והתהליך של יצירת השיר במסגרת הפרויקט "מאחורי המסכה" של רדיו דרום:
אבא שלה דיבר איתי ואמר שאגם נודעת כזמרת מרגשת אחרי 'בית ספר למוסיקה' עם הכניסיני תחת כנפך. היא נתפסה כזמרת נשמה מאוד גדולה ואמרנו שהיא ילדה, צריך לעשות לה משהו כיף עם חיוך לגיל שלה. בעברי הייתי מורה לריקודים לטיניים ופה הוצאתי את העבר שלי. כמו בריו זה כמו ריקוד שורות שהייתי רוקד בשנות התשעים המאוחרות. בגלל זה התעקשתי שירקדו בקליפ, שזה יקבל את ה-feel. יש שירים שזה או הכל או כלום, כששומעים אותו בפעם הראשונה מרימים גבה אבל הוא הגיע הכי רחוק ששיר יכול להגיע.
הצלחה

השיר זכה להצלחה רבה והיה לשיר הפריצה של בוחבוט, לאחר זכייתה בתוכנית בית ספר למוסיקה. הוא הגיע למקום התשיעי במצעד ההשמעות ברדיו השבועי של מדיה פורסט, וכן למקום ה-18 במצעד הפזמונים השנתי של תחנת הרדיו גלגלצ. נכון לאוגוסט 2022, צבר הקליפ לשיר באתר יוטיוב כ-42 מיליון צפיות.
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  ישראל | מדיה פורסט ישראל | 9 |  |
|   ‏‏‏  מצעדים שנתיים (2015)> מדינה |   ‏‏‏  מצעדים שנתיים (2015)> מצעד |   ‏‏‏  מצעדים שנתיים (2015)> מיקום שיא |   ‏‏‏  מצעדים שנתיים (2015)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 18 |  |
הערות שוליים

↑  אגם בוחבוט בקליפ חדש - "בוא לריו", באתר ‏מאקו‏, 11 בנובמבר 2015
↑  מה מסתתר מאחורי השירים?, באתר ‏מאקו‏, 14 במרץ 2017
↑  המצעד השבועי, שבוע 51, 2015, באתר מדיה פורסט ישראל
↑  תשע"ו (גלגלצ), באתר "פזמונט"
↑   אגם בוחבוט - כמו בריו, סרטון  באתר יוטיוב (אורך: 0:06)
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
לי מיונג-באק

לי מיונג-באק, נשיא קוריאה הדרומית, 2007
זהו שם קוריאני; שם המשפחה הוא .
לי מיונג-באק בקוריאנית: 이명박, בכתב הסיני האנז'ה: 李明博; ‏נולד ב־19 בדצמבר 1941) הוא מדינאי דרום קוריאני, יליד אוסקה, יפן, שכיהן כנשיא קוריאה הדרומית בשנים 2008–2013. לפני כן כיהן כראש עיריית סיאול.
לי מיונג-באק חבר במפלגה הלאומית הגדולה GNP, מפלגה שמרנית, וזכה בבחירות לנשיאות ב-19 בדצמבר 2007. במצע שלו דגל בחיזוק תפקיד כלכלת השוק ובקו פחות פשרני כלפי המשטר בקוריאה הצפונית תוך דרישה להפסקת תוכניות פיתוח פצצות גרעיניות.
קורות חיים

לי מיונג-באק נולד בעיר אוסקה ביפן, ברובע מיושב בקוריאנים. גדל כילד חמישי מבין שבעת ילדיה של משפחה קוריאנית נוצרית והוא חבר בכנסייה הפרסביטריאנית. בילדותו אחרי תום מלחמת העולם השנייה חזרה המשפחה לפּוּהאנג, מקום מוצא אביו. רמת חיי המשפחה התדרדרה וכילד נאלץ לעבוד על מנת לעזור להוריו ולאחיו. בעזרת מלגה התחיל לימודי ערב למינהל עסקים. הפך למנהיג של סטודנטים והשתתף בהפגנות הסוערות של הסטודנטים נגד שיפור היחסים עם יפן (המעצמה השכנה ששלטה בקוריאה בין השנים 1910 - 1945) בשנת 1964 בעת שלטונו של הנשיא דאז, הגנרל פארק צ'ונגהי. משום כך נעצר והיה בכלא במשך שישה חודשים. בשנת 1965 סיים לימודיו באוניברסיטת קוריאה בסיאול עם תואר ראשון במנהל עסקים.
כלכלן, איש עסקים וראש עיריית סיאול

לפני כניסתו לפוליטיקה, בין השנים 1977–1992 ניהל עשר חברות בת של הקונצרן יונדאי, בהן חברת הבנייה "יונדאי קונסטרקשן". בתוקף מעמד זה מילא תפקיד חשוב בנורמליזציית היחסים הדיפלומטיים בין קוריאה הדרומית ובין ברית המועצות דאז. כמו כן בנה יחסים מיוחדים עם ראשי מדינות כמו ראש ממשלת סינגפור לשעבר, לי קואן יו, ועם שליט קמבודיה הון סן.
נבחר לראשונה באספה הלאומית של קוריאה הדרומית, גוקהו (Kukhae), בשנת 1992.
בין התאריכים 1 ביולי 2002 - 30 ביוני 2006 כיהן לי מיונג-באק כראש העיר סיאול, עיר הבירה. בעת כהונתו ביצע עבודות סביבתיות מרשימות של חידוש האתר המוזנח וזרם המים המיובש עד אז Cheonggyecheon לרווחת תושבי הבירה תוך פירוק הרכבת העילית שנבנתה שם בימי הנשיא פארק צ'ונגהי. כמו כן הרחיב את מערכות התחבורה בעיר. פרויקטים אלה וכן שאר פעילותו כראש עיר הבירה הקנו לו פופולריות רבה.
לי מיונג-באק נכנס מספר פעמים לסכסוך עם רשויות הפיקוח הפיננסי של המדינה ובשנת 1996 חויב לשלם קנס בשווי 4 מיליון וון. בגלל הפרת חוקי בחירות בשנת 1998 נאלץ לשלם עוד קנס בשווי שמונה מיליון וון.
פעילותו כנשיא

לי מיונג-באק נכנס לתפקיד הנשיא ב-25 בפברואר 2008. בבחירות בדצמבר 2007 הוא זכה ב-48.7% מהקולות, בעוד יריבו העיקרי צ'ונג דונג יונג זכה ב-26.1%. ב-29 בפברואר אישר הפרלמנט את הרכב הממשלה החדשה בהנהגתו של שר החוץ לשעבר 
האן סונג-סו (Han Seung-soo).
לי מיונג-באק החמיר את הקו המדיני כלפי המשטר בקוריאה הצפונית והתנה את אספקת מצרכי המזון למדינה זו בהפסקת תוכניותיה לפיתוח פצצות גרעיניות.
המשטר קוריאה הצפונית הגיב בהצהרות חריפות נגד לי למשל בעת מערכת הבחירות לפרלמנט הדרום קוריאני ב-9 באפריל 2008.
יש לציין כי מצד שני הודיע לי גם על צעדי הידוק קשרים עם קוריאה הצפונית בתחומים כלכליים אחרים.
בהמשך, תוך התרחקות מעמדתו בהתחלה, הציע הקמת גוף מייעץ משותף לשתי המדינות לשם דיונים בקידום יחסיהם הכלכליים. גוף זה היה אומר לכלול תת-ועדות לכלכלה, לחינוך, כספים, תשתיות ורווחה וכמו כן קרן שיתוף פעולה של 40 מיליארד דולר.
הוא הצליח להשיג הסכמת הקהילה הכלכלית הקוריאנית במציאת בסיס חוקי ומערכתי לכל הפרויקטים שייזומו בעתיד. לי קרא גם להקמת משרד לסיוע בקוריאה הצפונית בדרך להפריד בין הסיוע ההומניטרי לשיחות בתחום הגרעין.
בבחירות בעלות שיעור הצבעה קטן יחסית ניצחה מפלגתו של לי מיונג-באק, GNP - (הנארה דאנג - המפלגה הלאומית הגדולה),
ניצחון מכריע על הסוציאל-ליברלים UPD והצליחה לראשונה מאז הקמתה לזכות ברוב מוחלט בפרלמנט.
לי הצהיר על כוונות להוריד מיסים למעסיקים ולנקוט אמצעים נגד האיגודים המקצועיים המרחיקים לכת בתביעותיהם.
בביקורו באפריל 2008 בארצות הברית חיזק לי את היחסים עם מעצמה זו. הגיע עם הנשיא ג'ורג' ווקר בוש להבנות לא לצמצם יותר את נוכחות החיילים האמריקאים בארצו ולהמשיך במגמת היבוא של בשר בקר מארצות הברית, למרות מחאות חוגים בקוריאה הדרומית המתנגדים לכך בטיעון של סיכון בריאותי. שני הצדדים תומכים בהמשך המאמצים בדרכי שלום ודיפלומטיה עם קוריאה הצפונית ועם שלושת שותפיהם הגדולים - סין, רוסיה ויפן, כדי להגיע לפתרון משביע רצון של משבר הגרעין הצפון קוריאני.
לי נפגש גם עם ראש ממשלת יפן יסואו פוקודה ושניהם סיכמו על הידוק הקשרים בין ארצותיהם, כולל המשך המשא ומתן לחתימת הסכם סחר חופשי ועידוד השקעות יפניות בקוריאה הדרומית.
בסתיו 2008 נאלצה ממשלתו של לי להתמודד עם השלכות המשבר הכלכלי העולמי על כלכלת קוריאה הדרומית. משום כך הופסק הפרויקט הקרוב ללבו של הנשיא, פרויקט כריית התעלה הגדולה שהייתה אמורה לחבר בין סיאול לפוסאן.
ב-24 בפברואר 2013 סיים לי את כהונתו כנשיא.
חיים אישיים

לי מיונג-באק נשוי ואב לבן ושלוש בנות.
הוא אוהד ספורט וכתב בין היתר ספרים אוטוביוגרפיים, על כלכלה ועל הצלחה בעסקים, בהם "אין זו אגדה" (신화는없다).
הערות שוליים

↑  The JoongAng Daily (English Edition) 2007-08-21
↑  Kim Jong-cheol (28 אוג' 2007). "What are Lee Myung-bak's true colors?". Hankyoreh. {{cite news}}:  (עזרה)
| --- | --- |
בקרת זהויות :  NLI: 987007319267505171  BNE: XX4731880  GND: 136354211  ISNI: 0000 0000 7883 1411  LCCN: nr96041947  NDL: 00420568  NKC: jx20080708009  NLK: KAC201116201  NTA: 312674422  VIAF: 54050630   WorldCat (עם VIAF): 54050630
לסבוס (מחוז משנה)

| --- | --- |
 מדינה:  יוון יוון
 תאריך ייסוד:  1915 
 שטח:  2,154 קמ"ר
 תאריך נטישה:  2011 
 קואורדינטות:  39°10′00″N 26°20′00″E﻿ / ﻿39.166666666667°N 26.333333333333°E﻿ / 39.166666666667; 26.333333333333 
 https://web.archive.org/web/20070215044334/http://www.lesvos.gr/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז משנה לסבוס (ביוונית: Νομός Λέσβου) היה חבל מנהלתי, שהיווה את אחד מ-51 מחוזות המשנה (נומוס) של יוון, חלוקה מנהלתית שבוטלה בשנת 2011. לסבוס היה ממוקם בצפון הים האגאי והיה אחד משלושת הנומוסים שהרכיבו את מחוז צפון הים האגאי. לסבוס גבל במחוז משנה אברוס בצפון, טורקיה במזרח, האי כיוס בדרום ומרכז הים האגאי במערב.
הנומוס כלל בשטחו את האי לסבוס, האי למנוס, האי אגיוס אפסטריוס ומספר איים קטנים אחרים בירתו המנהלית של מחוז לסבוס הייתה העיר מיטילנה, הממוקמת על חלקו הדרומי של האי לסבוס, ושטחו הקיף 2,154 קמ"ר.
לאחר הרפורמות המנהלתיות של 2011, בוטל הנומס, ופוצל לשתי יחידות אזוריות חדשות: לסבוס, שכוללת רק את האי לסבוס, והיחידה האזורית של למנוס, שכוללת את האיים למנוס ואגיוס אפסטריוס.
מאיר שטרנברג

| --- | --- |
אין תמונה חופשית
 לידה:  3 באוקטובר 1944 (בן 79) 
 ענף מדעי:  ספרות ובלשנות
 מוסדות:  אוניברסיטת תל אביב 
 תלמידי דוקטורט:  Jean-Pierre Sonnet 
 פרסים והוקרה:  פרס ישראל (1996) 
 
מאיר שטרנברג (נולד ב-3 באוקטובר 1944) הוא פרופסור אמריטוס בחוג לתורת הספרות הכללית ובחוג למקרא באוניברסיטת תל אביב. בין השנים 1994–2016 ערך את כתב העת Poetics Today, שיוצא לאור מטעם המכון הישראלי לפואטיקה וסמיוטיקה ע"ש פורטר.
ביוגרפיה

שטרנברג זכה בפרס ישראל לחקר הספרות הכללית בשנת תשנ"ו. כמה ממאמריו החשובים, ביניהם "המלך במבט אירוני", מאמר מכונן של אסכולת תל אביב בתורת הספרות, המציע קריאה בסיפור דוד ובת שבע ומציג לראשונה את תורת הפערים, נכתבו בשיתוף עם פרופ' מנחם פרי.
שטרנברג נשוי לד"ר תמר יעקבי, המלמדת גם היא בחוג לספרות באוניברסיטת תל אביב, ולזוג שני ילדים.
תחומי המחקר העיקריים של שטרנברג הם נרטולוגיה, פואטיקה, וספרות אנגלית ואמריקאית.
חלק מתורת הציטוט של שטרנברג מתואר בערך אינטרטקסטואליות.
לקריאה נוספת

מנחם פרי ומאיר שטרנברג, המלך במבט אירוני; על תחבולותיו של המספר בסיפור דוד ובת-שבע ושתי הפלגות לתאוריה של הפרוזה, באתר הספרייה הווירטואלית של מטח, מתוך הספרות 1, 1968-1969, עמ' 263-292
Expositional Modes and Temporal Ordering in Fiction, Indiana University Press, 1978
The Poetics of Biblical Narrative, Indiana University Press, 1987
The Hebrews Between Cultures: Group Portraits and National Literature, Indiana University Press, 1999
הערות שוליים

↑  פרסי ישראל תשנ"ו
| --- | --- |
בקרת זהויות :  NLI: 987007268680705171  BnF: cb12042878w (data)  GND: 1028494009  ISNI: 0000 0001 1598 2746  LCCN: n77016266  NKC: av20191038709  NTA: 072355395  SUDOC: 028632842  VIAF: 14788060   WorldCat (עם VIAF): 14788060 
ערך זה הוא קצרמרבנושא אישים. אתם מוזמנים לתרום לוויקיפדיה ו.
לס קורטס

| --- | --- |

מגרש לס קורטס, 1930
 מיקום:  ספרד ברצלונה, קטלוניה, ספרד
 קואורדינטות:  41°23′09″N 2°08′08″E﻿ / ﻿41.385833°N 2.135556°E﻿ / 41.385833; 2.135556
 תקופת הפעילות:  20 במאי 1922 – 2 בפברואר 1966 (43 שנים)
 נהרס:  2 בפברואר 1966
 בעלים:  ברצלונה
 מפעיל:  ברצלונה
 משטח:  דשא
 אדריכל:  סנטיאגו מסטרס   ז'וזפ אלמני
 קבוצות:  ברצלונה
 מושבים:  60,000
 ממדי משטח:  101 מ' × 62 מ'
  מפת מיקום  מפה מפורטת   (למפת ברצלונה מוגדלת) לס קורטס(למפת ברצלונה רגילה) לס קורטס  he tabBackground:;tabBorder:#aaa;defaultTab:0;
 
מגרש לס קורטס (בקטלאנית: Camp de Les Corts, ובספרדית: Campo de Las Cortes) היה אצטדיון ספורט בברצלונה שבקטלוניה, ספרד. הוא שימש כמגרשה הביתי של קבוצת ברצלונה, עד מעברה לקאמפ נואו ב-1957.
לס קורטס נבנה על פי תוכנית לטווח-הארוך של נשיא המועדון, ז'ואן גאמפר, במטרה לספק למועדונו אצטדיון משלו. האצטדיון החליף את "קרר אינדסטריה" כבית המועדון. ב-1922 נפתח האצטדיון עם תכולה תחילית של 20,000 צופים. המשחק הראשון שנערך בו היה בין ברצלונה לסנט מירן. ב-13 במאי 1923 אירח האצטדיון את גמר גביע המלך בין אתלטיק בילבאו לסי.אי יורופה. ב-21 בדצמבר 1924 שיחקה נבחרת ספרד מול נבחרת אוסטריה בלס קורטס.
ב-24 ביוני 1925, בזמן משחק, קידמו אוהדי ברצלונה בבוז את המנון ספרד. כתוצאה מכך, האשים הדיקטטור מיגל פרימו דה ריברה את ז'ואן גאמפר בקידום לאומיות קטלאנית. האצטדיון נסגר לשישה חודשים, וגאמפר גורש מספרד.
בעקבות הצלחה גדולה של הקבוצה בסוף שנות ה-40, היה נראה שלס קורטס הוא קטן מדי בשבילה. האצטדיון הורחב מספר פעמים עד לתכולה סופית של 60,000 מקומות, אך לא היה די בכך וב-1950 החלו תוכניות להקמת אצטדיון חדש, הקאמפ נואו.
לוראטדין

| --- | --- |

 
 שם IUPAC
 Ethyl 4-(8-chloro-5,6-dihydro-11H-benzo[5,6]cyclohepta[1,2-b]pyridin-11-ylidene)-1-piperidinecarboxylate
 שמות מסחריים בישראל
 קלריטין Claritin, אלרג'ית, קלארינז, לורסטין, לורטדים, לורתרים
 נתונים כימיים
 כתיב כימי:  C22H23N2ClO2 
 מסה מולרית:  382.88 g/mol
 נתונים פרמוקוקינטיים
 זמינות ביולוגית:  כמעט 100%
 מטבוליזם:  (Hepatic (CYP2D6 - (ובאמצעות 3A4)
 זמן מחצית חיים:  8 שעות, מטבוליט פעיל 28 שעות Desloratadine
 הפרשה:  40% בקוניוגציה דרך דרכי השתן  כמות דומה בצואה
 בטיחות
 מעמד חוקי:  תרופה ללא מרשם. בישראל כלולה בסל הבריאות
 קטגוריית סיכון בהריון:  קטגוריית סיכון B1 (אוסטרליה), קטגוריית סיכון B 
 דרכי מתן:  אורלית
 מזהים
 קוד ATC:  R06AX13 
 מספר CAS:  79794-75-5
 PubChem:  3957
 ChemSpider:  3820
 
לוראטידין (Loratadine) היא תרופה אנטיהיסטמינית מדור שני, הפועלת על קולטן ה-H1 לטיפול באלרגיה. פועלת לטווח ארוך ומגיעה לשיאה לאחר כ 8–10 שעות.
לוראטידין פותחה בחברת שרינג פלאו והופצה החל משנות ה-80 של המאה ה-20. הגנות הפטנט שלה פגו בשנת 1991 ומאז היא בשימוש נרחב, גם ללא מרשם רופא. נמכרת תחת מספר שמות מסחריים (לדוגמה, קלאריטין, לוראסטין), אך ניתן למצוא את התרופה גם לפי שמה הגנרי. היא עדיפה על פני תרופות אנטיהיסטאמיניות מדור ראשון כיוון שהיא גורמת לפחות עייפות.
אחת הגרסאות של התרופה נקראת קלאריטין-די או קלארינייס (Claritin-D or Clarinase), בשילוב עם Pseudoephedrine, המקלה על גודש באף;
התרופה משמשת לטיפול בהתקררות, כמו גם בתסמיני אלרגיה.
התוויות לשימוש רפואי

לוראטידין מיועדת להקלה סימפטומטית באלרגיות כגון: חרלת (Urticaria), סרפדת (Hives) ונזלת אלרגית (Allergic Rhinitis או "קדחת השחת"). לוראטידין אפקטיבית לטיפול משולב של תסמיני אף ועיניים: התעטשות, נזלת, עיניים מגורות או מגרדות. כמו כן, לוראטידין יכולה להפחית כאבי ראש בעוצמה חלשה עד בינונית.
לוראטידין, יכולה להקל על גירוד ממקור סרפדת או חרלת, ולכן יעילה כנגד Chronic Idiopathic Urticaria.
זמינות

התרופה ניתנת דרך הפה. זמינה בכדורים, תרחיף (oral suspension), וסירופ. כמו כן היא קיימת בשילוב עם Pseudoephedrine. בנוסף, התרופה זמינה בצורת כדורים בעלי ספיגה מהירה.
תופעות לוואי

בתור תרופה אנטיהיסטמנית מדור שני, היא גורמת לפחות עייפות וישנוניות בהשוואה לדור ראשון, אך עדיין לא ניתן להתעלם מתופעות אלו לחלוטין (החדירות של תרופות מדור שני את מחסום הדם-מוח היא פחות יעילה ולכן גורמות פחות לתופעות אלה). אף על פי שישנוניות היא תופעה נדירה במינון של 10 מ״ג, מי שנוטל לוראטידין צריך להיות מודע לכך שיכולה להיות ירידה בתפקוד של כישורים קוגניטיביים (כגון: נהיגה, עבודה, לימודים). במקרה של תחושת עייפות בעת לקיחת לוראטידין, יש להימנע מצריכת אלכוהול, שיכול להחמיר את התופעה ולגרום לעייפות ניכרת.
תופעות לוואי נדירות כוללות נדודי שינה, חרדה, ועצבנות. כאבי ראש, אצירת שתן, יובש בפה, ראיה מטושטשת, דלקת הלחמית (conjunctivitis).
התוויות נגד (Contraindiction)

רגישת לתרופה (Hypersensitivity), פגיעה קיימת בתפקודי כבד או כליה, ברקית צרת קרן (Narrow Angle Glaucoma).
כמו כל יום

"כמו כל יום" הוא שיר שהוקלט על ידי הזמר הישראלי עידן חביב. הוא יצא לאור ב-21 באוקטובר 2013, בהוצאת חברת התקליטים NMC יונייטד אנטרטיינמנט, כסינגל השני מתוך אלבום האולפן השני שלו, לאבד עניין בזמן (2013). את השיר כתב, הלחן והפיק מוזיקלית חביב ביחד עם גלעד שמואלי.
השיר הגיע למקום הרביעי במצעד העברי השבועי של רשת ג'.
רקע וכתיבה

השיר נכתב והולחן על ידי עידן חביב והופק על ידי גלעד שמואלי וחביב. ביולי 2014 שימש השיר "כמו כל יום" כסגיר בסרט "גאליס – המסע לאסטרה".
במהלך מלחמת חרבות ברזל, זכה השיר להצלחה מחודשת בעקבות סרטוני הנצחה שהועלו לרשת שיתוף הווידאו טיקטוק במהלכם נוגן השיר.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.
וידאו קליפ והופעה

האודיו הרשמי של "כמו כל יום" פורסם ב-21 באוקטובר 2013, ביום יציאתו כסינגל. באוגוסט 2015 ביצע עידן חביב את "כמו כל יום" באולפן של גלי צה"ל, במסגרת "קולה של אמא". ביוני 2019 ביצע את השיר באולפן של גלגלצ, במסגרת "קולות החיילים". בשנת 2024 ביצע אותו בכיכר החטופים והנעדרים.
נכון לפברואר 2024 עומד מונה הצפיות של הקליפ על למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ישראל | המצעד העברי השבועי של רשת ג' | 4 |  |
|  ישראל | המצעד הרשמי של גלגלצ | 6 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ישראל | המצעד העברי השנתי של רשת ג' | 33 |  |
|  ישראל | המצעד השנתי של גלגלצ | 11 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2013 | תקליטור | NMC |  |
הערות שוליים

1 2 3 4 5 6  כמו כל יום – פזמונט, באתר pizmonet.co.il
↑  TikTok - Make Your Day, www.tiktok.com
↑  כמו כל יום, 2013-08-06, נבדק ב-2024-02-05
1 2  Idan Rafael Haviv - עידן רפאל חביב - כמו כל יום, נבדק ב-2024-02-05
↑  כמו כל יום - עידן חביב, חי באולפן גלצ, נבדק ב-2024-02-05
↑  עידן חביב - כמו כל יום (לייב באולפן השקוף ביום ירושלים), נבדק ב-2024-02-05
↑  עידן חביב | כמו כל יום | כיכר החטופים תל אביב | 27.1.2024, נבדק ב-2024-02-05
לוראנט באש

| --- | --- |
אין תמונה חופשית
 לידה:  27 במרץ 1885 בודפשט, האימפריה האוסטרו-הונגרית 
 פטירה:  30 במרץ 1966 (בגיל 81) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד 
 
לוראנט באש (בהונגרית: Basch Lóránt;‏ בודפשט, 27 במרץ 1885  – בודפשט, 30 במרץ 1966) היה עורך דין יהודי-הונגרי, היסטוריון ספרות, סופר, שלפחות עשרה מספריו ראו אור. הוא אחיה של הציירת אדית באש (1895–1980).
קורות חייו

לוראנט באש נולד במשפחה יהודית כבנם של דיולה באש (1851–1914), עורך דין, נשיא בית היתומים לבנים של הקהילה היהודית של פשט, חבר הרשות המחוקקת של בודפשט (חבר מועצת עיר) ושל אליס פישל (1858–1918). הוא קיבל דוקטורט במשפטים ובמדע המדינה באוניברסיטת בודפשט (שמה היום אוניברסיטת אטווש לוראנד), ולאחר מכן ניגש למבחני לשכת עורכי הדין בבודפשט. פרנץ פרדיננד באומגרטן היה גם חברו ללימודים וגם חברו האישי. באש מילא תפקיד משמעותי בהקמת קרן באומגרטן, בה כיהן בתפקיד האוצר המשפטי עד לסגירת הקרן בסוף שנות ה-40 של המאה ה-20. בפעם האחרונה הוא העניק את הפרסים הספרותיים ב-1949, עם אלדאר שופפלין. יצירתו הספרותית קשורה בעיקר למפעל חייו של המשורר, סופר, מסאי, היסטוריון הספרות, מבקר ספרות ומתרגם ההונגרי הגדול מיהאי באביץ'. כאוצר הספרותי של קרן באומגרטן הוא תרם בצוואתו את דירתו ברחוב Városmajor (רובע 5 של בודפשט) למוזיאון הספרותי פטפי - שם פעל המוזיאון לזכר כתב העת הספרותי והאמנותי החשוב ניוגט מ-1977 עד אמצע שנות ה-90 - וכן ציווה למוזיאון את אוסף האמנות העשיר שלו.
ספריו

שני סופרים (מיהאי באביץ' וארנה אושבאט, תולדות הספרות, 1958)
השירים המלוקטים של מיהאי באביץ'. I–VIII עריכה עם Gyula Illyés ו-Dezső Keresztury. סידר לעיתונות: איוואן רוזגוני. (בודפשט, 1958–1964)
סיפורו של משפט ספרותי (על מיהאי באביץ' ואטילה יוז'ף, תולדות ספרות, 1959. מס' 3 ו-4)
יציאה לזקנה (על שנותיו האחרונות של באביץ', Jelenkor, 1960)
לזכור את מיהאי באביץ' (Jelenkor, 1961. מס' 3)
בחצר המוות (Jelenkor, 1961)
תוספת לשאלת אנדרה אדי – מיהאי באביץ' (Studia Litteraria, 1964)
תולדות ה-Balázsólás (Látóhatár - אופק, 1965)
המאסטר ותלמידו (על מיהאי באביץ' ולרינץ סאבו Kortárs, 1966. No. 2)
מההיסטוריה של קרן באומגרטן. מחקרים, מאמרים. ערך יאנוש טגלאס. (Babits Little Library. בודפשט, 2004)
לקריאה נוספת

לקסיקון ביוגרפי הונגרי I-II . עורכת ראשית. אגנש קניירש. בודפשט, הוצאה לאור אקדמית, 1969-1967.
לקסיקון ספרותי הונגרי. עורך ראשי. בנדיקט מרצל. בודפשט, הוצאה לאור אקדמית, 1965-1963.
הביוגרפיה של לוראנט באש . עורך פיטר קוזאק אתר Nevpont.hu (נקודת שם)
הערות שוליים

↑  "Születési bejegyzése a pesti neológ izraelita hitközség születési akv. 537/1885. folyószáma alatt". נבדק ב-2020-08-14.
↑  "Gyászjelentése (1966)". נבדק ב-2020-08-14.
| --- | --- |
בקרת זהויות :  GND: 116076119  ISNI: 0000 0001 0965 6207  LCCN: nb2005017370  VIAF: 40120749   WorldCat (עם VIAF): 40120749 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוראנט באש".
מאיר שור

| --- | --- |

 לידה:  11 באוקטובר 1856 פלטיצ'ן, מולדביה 
 פטירה:  24 בדצמבר 1913 (בגיל 57) וינה, הקיסרות האוסטרית במסגרת האימפריה האוסטרו-הונגרית 
 מקום קבורה:  בית העלמין היהודי הישן של וינה 
 צאצאים:  פרידריך שור 
 
מאיר שור (בגרמנית: Mayer Schorr,‏ 11 באוקטובר 1856 פלטיצ'ן, מולדובה – 24 בדצמבר 1913 וינה) היה חזן יהודי-אוסטרי יליד חבל מולדובה, בעל קול בריטון, נודע גם כמלחין מוזיקת חזנות אשכנזית.
קורות חיים

מאיר שור התחנך אצל אביו, החזן אברהם שור. בשנת 1877 התמנה כחזן בצאנז בגליציה, ובו בזמן השתלם שם בלימודי גמרא. בשנת 1881 התיישב בממלכת הונגריה, ולמשך עשור חי ופעל כחזן בקהילה האורתודוקסית בעיר נאג'ווארד, (ברומנית:אוראדיה) שבמערב טרנסילבניה, אז בחבל פרטיום. שם נולד בנו, זמר האופרה האוסטרי והאמריקאי פרידריך שור (1953-1889)
בשנת 1893 נבחר כחזן ראשי של בית הכנסת הפולני "בית ישראל" ("די פולנישע שול") שזה עתה קם בלאופולדגאסה בווינה ברובע II של העיר. בשנת 1897 משרתו הפכה לקבועה והוא שימש בתפקיד זה עד מותו בשנת 1913.
בגלל איכות קול הבריטון שלו (ייתכן כי עשה שיעורי פיתוח קול אצל יוזף גנזבאכר) קיבל הצעה לזמרה בימתית חילונית אך דחה אותה.
מאיר שור שימש כסגן יושב ראש איגוד החזנים של אוסטרו-הונגריה ותרם רבות לתחיית החזנות ה"מזרח-אירופית" בווינה.
יצירות

1868 - קובץ ראשון של לחנים
1902 - קובץ חזנות פרי עיטו - "הלל וזמרה"
1905 - בהקלטות של חברת "קולומביה" הוא שר בליווי מקהלת מעורבת בית הכנסת הפולני בניצוחו של אהרן טרנר.
הערות שוליים

↑  Wien Geschichte wiki
↑  2016, Wien Michaela Feurstein-Prasser, Gerhard Milchram Jüdisches Wien, Mandelbaum Verlag ע' 99
| --- | --- |
בקרת זהויות :  GND: 1013831764  LCCN: no2012066445  VIAF: 173230943   WorldCat (עם VIAF): 173230943
לחש

ערך זה עוסק באמירה בעלת כוח מאגי. אם התכוונתם לדיבור בקול חלש, ראו .
וודן מטיל לחש ריפוי על סוסו של בלדר, איור להמחשת לחש מרזבורג
לחש הוא אמירה שמאמינים מייחסים לה סגולה לשינוי המציאות בהווה, או בעתיד. אין תימוכין מדעיים או מחקריים לכך שלחשים עשויים לפעול, והאמונה בכוחם נחשבת אמונה טפלה.